section_heading: Tina Bauer-Fijan
paragraph_text: Tina je morala jako brzo odrasti u vremenu iza nje. Godinama je živjela u uvjerenju da je centar svemira. Odrastala je kao dijete iz obitelji srednjeg sloja, okružena djecom bogataša. Nije shvaćala zašto ona ne bi mogla imati sve što imaju oni. Majka Lidija joj je u svemu ugađala od malih nogu, želeći joj tako nadoknaditi odsustvo oca kojeg nikada nije upoznala. Tina je bila drugo dijete Bauerovih. Brat Leon je uvijek bio samozatajan i nježan, a Tina potpuna suprotnost. Kada joj se učinilo da Lidija postaje prestroga prema njoj, krenula je u potragu za svojim ocem, Robertom Denonom. Iznenadila se doznavši da Robert ne zna niti da ona postoji. Tina je dovela Roberta u Zagreb gajeći nadu da će njeni roditelji opet biti ponovno zajedno. Ipak, za Tinu je uslijedio niz razočaranja koja će zauvijek srušiti njezin bajkovit pogled na svijet.